Stampa t-test tal-qari ... 10 ta' Awwissu San Lawrenz, Djaknu u Martri Qari mit-Tieni Ittra ta' San Pawl Appostlu lill-Korintin Ħuti: Jien dan ingħid: min jiżra' ftit, jaħsad ftit; u min jiżra' ħafna, jaħsad ħafna. Kull wieħed għandu jagħti skont ma jidhirlu hu minn rajh, mhux fuq il-qalb jew bilfors; għax Alla jħobb li min jagħti bil-ferħ. Alla mbagħad għandu l-ħila jfawwarkom b'kull xorta ta' barka, hekk li dejjem u f'kollox ikollkom kulma hu biżżejjed għalikom, u jibqgħalkom ukoll għal kull opra tajba. Bħalma hu miktub, 'Huwa qassam bil-kotra u ta lill-foqra il-ġustizzja tiegħu tibqa' għal dejjem.' Dak li lil min jiżra' jagħtih iż-żerriegħa u l-ħobż għall-ikel, jagħti u jkattar iż-żerriegħa lilkom ukoll, u jżid il-frott tal-ġustizzja tagħkom. Il-Kelma tal-Mulej. R/. Irroddu ħajr lil Alla. R/. Hieni l-bniedem li jħenn u jislef! Hieni l-bniedem li jibża' mill-Mulej, li jitgħaxxaq sħiħ bil-kmandamenti tiegħu! Kbir fuq l-art ikun in-nisel tiegħu; in-nisel tat-tajbin ikun imbierek. R/. Hieni l-bniedem li jħenn u jislef, li jmexxi ħwejġu bir-reqqa. Għax il-ġust qatt ma jintemm, it-tifkira tiegħu tibqa' għal dejjem. R/. Xejn ma jibża' minn aħbar ħażina, qalbu qawwija bit-tama fil-Mulej. Qalbu sħiħa, ma jibżax, sa ma jara mxejjen il-għadu tiegħu. R/. Iqassam u jagħti lill-foqra; il-ġustizzja tiegħu tibqa' għal dejjem, is-saħħa tiegħu tikber fil-ġieħ. R/. AKKLAMAZZJONI GĦALL-EVANĠELJU ara Ġw 8:26 Min jimxi warajja ma jimxix fid-dlam, imma jkollu d-dawl tal-ħajja, jgħid il-Mulej. EVANĠELJU Ġw 12:2426 Qari mill-Evanġelju skont San Ġwann F'dak iż-żmien: Ġesù qal lid-dixxipli tiegħu: "Fis-sewwa, fis-sewwa ngħidilkom, jekk il-ħabba tal-qamħ ma taqax fl-art u tmut, hi tibqa' weħidha; imma jekk tmut, tagħmel ħafna frott. Min iħobb 'il ħajtu jitlifha; imma min jobgħod 'il ħajtu f'did-dinja iżommha sħiħa għall-ħajja ta' dejjem. Jekk xi ħadd irid jaqdini, dan għandu jimxi warajja, u fejn inkun jien, hemm ikun il-qaddej tiegħi. Min jaqdi lili, lilu Missieri jweġġaħ." Il-Kelma tal-Mulej R/. Tifħir lilek Kristu.
Qari tal-Quddies ta' San Lawrenz, djaknu u martri (F)